**Konfirmationsforberedelse uge 52, Hunderup-konfirmander**

Hej konfirmander

Vi kan desværre ikke mødes i uge 52, men jeg har forberedt nogle opgaver, som I skal lave og aflevere til mig senest på tirsdag den 22. december kl. 18. I kan aflevere svarene på sms, inde på snap eller i en mail. I må gerne lave en video med svarene, hvis I ikke vil eller kan skrive dem. Hvis I har problemer med at åbne eller besvare opgaverne, eller hvis I bare har spørgsmål til noget, må I endelig skrive eller ringe til mig.

1) Første opgave er, at du skal klikke ind på kirkebladet (klik her: <https://issuu.com/olemadsen90/docs/kirkeblad_nr._12>). Slå op på side 10 og læs artiklen: ”Hvad gør vi, hvis nu…”

Forestil dig, at vi ikke kan afholde en normal konfirmation. Hvad synes du så, vi skal gøre for at kunne afholde konfirmationen på den bedste måde?

Skriv dit svar her:

2) Anden opgave er, at du skal klikke ind på <https://sogn.dk/>

Søg efter Hunderup

Klik ind på Fakta om sognet

Regn ud: Hvor mange procent er medlem af folkekirken?

Skriv dit svar her:

3) Tredje opgave er, at du skal klikke ind på min hjemmeside <https://teologiogkultur.weebly.com/>

Klik på den fane, der handler om konfirmationsforberedelse.

Åbn linket til Fadervor. Hvor mange har set videoen?

Skriv dit svar her:

4) Til den fjerde opgave skal du gå på opdagelse i dit hjem. Find 3 ting i dit hjem, der har noget at gøre med kristendom eller kirke. Tag et billede af det, og send det til mig på snap eller sms.

5) Femte opgave er, at du skal skrive 3 juletraditioner, som du holder meget af:

1)

2)

3)